# August Bournonville

### Fra Wikipedia, den frie encyklopædi

Du har nye beskeder (forskel fra næstsidste redigering).
August Bournonville

August Bournonville, født Antoine Auguste Bournonville, (21. august 1805 i København - 30. november 1879 i København) var en dansk balletdanser, koreograf og balletmester. Hans forældre var den franske danser Antoine Bournonville og dennes svenskfødte husholderske Lovisa Sundberg. Parret blev først gift i 1816, samme år som Antoine blev balletmester ved Den Kongelige Ballet.

Bournonville blev gift den 30. juni 1830 med Helena Fredrika Håkansson (22. april 1809 i Örja, Skåne - 24. juli 1895 i København). Parret fik 7 børn sammen:

- Louise Augusta Antoinette (23. marts 1831 - 1. marts 1906)
- Charlotte Helene Frederikke (29. november 1832 - 1911)
- Alberth Ludvig (døbt 14. februar 1835), død som spæd
- Mathilde Juliane (døbt 27. december 1835 - ?)
- Waldemar Theodor (døbt 13. august 1838), død som spæd
- Therese Margrethe Augusta (29. november 1840 - 7. september 1913)
- Edmond Mozart August (9. november 1846 - 1904)

Bournonville besluttede, at den ældste datter Louise Augusta skulle følge i hans fodspor, og han underviste hende selv. Hun debuterede som 12 årig i titelrollen i faderens ballet Erik Menveds barndom (1843). Dog viste det sig efterhånden, at hendes talent ikke rakte til en professionel karriere som balletdanser. Hun giftede sig i 1852 gift med teologen Mandrup Peder Tuxen og blev mor til 10 børn. Charlotte blev professionel operasanger og udnævnt som kammersanger. Hun oversatte bl.a. skuespil og skrev 2 erindringsbøger: August Bournonville. Spredte Minder og Erindringer. Fra Hjemmet og fra Scenen. Mathilde blev uddannet som skolelærer. Therese blev gift med kommandør i søværnet Otto Frederik Henrik Irminger, mens den yngste, Edmond, blev uddannet som læge i Ystad i Skåne, hvor han . Den 26. juni 1851 adopterede August og Helena Bournonville Wilhelmine Charlotte Stenstrøm (1. juni 1834 - 30. oktober 1908), der som forældreløs havde været plejebarn hos dem med sikkerhed siden 1845.

Desuden fik Bournonville sammen med en fransk kvinde i 1829 i Paris en datter, Louise Antoinette.

Som aktiv danser gæsteoptrådte han bl.a. i Paris, Oslo, Stockholm, Napoli og Milano. Som koreograf havde han engagementer i Stockholm og Wien, og i Wien var han endvidere engageret for et helt år i 1855-56. Han koreograferede over 50 balletter i sin ansættelsestid ved Det kgl. Teater. Mange af disse balletter hører stadig til Den Kongelige Ballets grundrepertoire.

Bournonville faldt om og døde på gaden på vej hjem fra kirke. Hans begravelse fandt sted den 6. december fra Vor Frue Kirke i København. Han er begravet på Asminderød Kirkegård i Nordsjælland.

### [redigér] Tidlinie:

- 1811 - Balletbarn ved Det kgl. Teater
- 1813 - først optræden på scenen i Vincenzo Galeottis ballet Lagertha.
- 1819 - debut som skuespiller i Adam Oehlenschlägers Den lille Hyrdedreng
- 1824-1829 - Balletstudier i Paris
- 1826 - Debut som balletdanser på Operaen i Paris
- 1830-48 - Dansedirektør, koreograf og 1.-solodanser på Det Kgl. Teater
- 1836-1877 - Balletmester ved Det kgl. Teater

Hentet fra "http://da.wikipedia.org../../../a/u/g/August_Bournonville_6d21.html"

Kategorier: Balletdansere | Danskere | Født i 1805 | Død i 1879

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Español
- Français
- Italiano
- Svenska